section_heading: Životopis
paragraph_text: Književnošću se počinje baviti na poticaj cjeloživotne mentorice prof. Ive Lukežić početkom devedesetih. Objavila je osam knjiga (poezija, zapisi, putopisi, novele, igrokazi...) i jedan roman.<ref>Grobnišćine/ /AllWebDocs/ nakladništvo 179./2010. Vlasta Juretić: Na putu do svjetlosti Autoricom je Grobničke maše i tekstova na postajama Križnog puta u Cerniku, na grobničkoj čakavštini (zaštićeno kulturno dobro RH). Scenaristica je i redateljica obrazovnoga igranoga filma za djecu „Sigurko” (1999.) te preko pedeset televizijskih emisija „Kartulina z MIK-a” (scenaristica Festivala Melodije Istre i Kvarnera od 2000. do 2009. godine). Na scenu je postavila više svojih djela na čakavici u zemlji te u Poljskoj 2003. godine (Wrzesnia), kojem stručni ocjenjivački sud dodjeljuje priznanje »Najbolje kazališno ostvarenje festivala temeljeno na folkloru«. Urednicom je preko četrdeset likovnih kataloga, knjiga i inih tiskovina, deset godina je bila urednica jedinog glasila na čakavici u Hrvatskoj, Grobničkoga lista. U sklopu likovne djelatnosti Katedre Čakavskoga sabora za Grobinšćinu. pokrenula je 1996. Međunarodnu likovnu koloniju u Grobniku. Zajedno sa skladateljem Vinkom Škaronom suautoricom je kantate Kantata od svetoga Bartola, praizvedene 2009. godine za stogodišnjicu župne crkve u Cerniku (nominacija za nagradu Porin 2010.). Autorica je tekstova preko 250 pjesama izvedenih na raznim festivalima zabavne glazbe (Zagrebfest, Splitski festival, MIK, Šibenski festival, Grobnička skala te festivalima dalmatinskih klapa u Omišu, Kaštelima, Buzetu...). Dobitnicom je preko 50 festivalskih nagrada.